Man vas in verband met moord by hospitaal | Netwerk24
Deur Azarrah Karrim, News24 21 Januarie 2020 09:36
Die verdagte is vermoedelik die vermoorde vrou se kêrel.
Volgens brig. Motlafela Mojapelo, polisiewoordvoerder in Limpopo, is die vrou se lyk Sondag in haar kamer in die Mankweng-hospitaal gevind.
"'n Getuie wat die hospitaal besoek het, is in kennis gestel van die slegte reuk wat uit een van die kamers gekom het, en by nadere ondersoek was een van die kamers na bewering van buite gesluit.
"Die polisie is gebel en het die deur oopgebreek. Die oorledene is op haar bed gevind. Sy was reeds in 'n vroeë stadium van ontbinding," sê Mojapelo.
Ondersoeke het begin en die verdagte is Maandag in Giyani opgespoor en in hegtenis geneem.
Lt.genl. Nneke Ledwaba, die provinsiale polisiekommissaris, het die polisie geloof vir hul vinnige reaksie en die daaropvolgende inhegtenisneming.